stanford-oval/wikipedia huggingface dataset:
Hällaryd

| Hällaryd |
| --- | --- |

 Hällaryd
 Koordinaatit: 56°12′12″N, 14°56′45″E 
Valtio:   Ruotsi
Lääni:  Blekingen lääni
Maakunta:  Blekinge
Kunta:  Karlshamn
Väkiluku (31.12.2023):  575
Hällaryd on taajama Karlshamnin kunnassa Blekingen läänissä samannimisessä historiallisessa maakunnassa Ruotsissa. Taajamassa oli 575 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Hällaryd Wikimedia Commonsissa
Wayne Northrop

Wayne Northrop (12. huhtikuuta 1947 Sumner, Washington – 29. marraskuuta 2024) oli yhdysvaltalainen näyttelijä, jolla oli televisiorooleja useissa saippuasarjoissa. Hän näytteli Michael Culhanea Dynastiassa vuosina 1981 ja 1986–1987. Northrop esiintyi myös muun muassa sarjoissa Päivien viemää (1982–1984, 1987, 1991–1994, 2005–2006) ja Port Charles (1997–1998).
Get Off of My Cloud

| ”Get Off of My Cloud” The Rolling Stones |
| --- | --- | --- |

Singlen tiedot
 Albumilta: December's Children (And Everybody's)
 Julkaistu: 22. lokakuuta 1965
 Formaatti: 7"-single
 Tuottaja(t): Andrew Loog Oldham
 Tyylilaji: rock
 Kesto: 02.55
 Levy-yhtiö:  Decca Records    London Records
Listasijoitukset
  1. (3 viikkoa, 30. lokakuuta 1965)    1. (1965)    1. (25. lokakuuta 1966)    1. (viikko 49/1965)    2. (1. marraskuuta 1965)    2. (viikko 45/1965)    5. (15. joulukuuta 1965)    5. (1965)
The Rolling Stonesin muut singlet
| ”(I Can’t Get No) Satisfaction” 1965 | ”Get Off of My Cloud” 1965 | ”19th Nervous Breakdown  (UK) 1966As Tears Go By” (USA) 1965 |
Get Off of My Cloud on brittiläisen The Rolling Stones -yhtyeen vuonna 1965 ilmestynyt kappale ja single. Se oli yhtyeen viides perättäinen ykköshitti Britanniassa, missä sitä myytiin nopeassa tahdissa 250 000 kappaletta sekä toinen perättäinen listaykkönen Yhdysvalloissa. ”Get Off of My Cloud” sisältyi Yhdysvalloissa julkaistulle albumille December's Children (And Everybody's), mutta Britanniassa se ilmestyi vain singlenä.
Kappaleen sanoitus leikittelee huumeisiin viittaavilla termeillä, minkä vuoksi jotkut radiokanavat karttoivat kappaletta. Solisti Mick Jaggerin mukaan hän teki kappaleen sanoituksen ja kitaristi Keith Richards puolestaan sävellyksen. Richards on kertonut, että kappale oli ”painu pois” -kehotus niille, jotka jatkuvasti vaativat yhtyettä tekemään seuraajan menestyssingle ”(I Can’t Get No) Satisfactionille”.
Anne Taskinen alias Heinäsirkka levytti kappaleen vuonna 1986 nimellä ”Helsingin yöt”. Käännös oli Taskisen oma.
Kappaleet singlellä

A-puoli
Get Off of My Cloud – 2.55 (säv. Mick Jagger/Keith Richards)
B-puoli
The Singer Not the Song – 2.22 (säv. Jagger/Richards) (Britannia)
I'm Free – 2.24 (säv. Jagger/Richards) (Yhdysvallat)
Little Red Rooster

| ”Little Red Rooster” The Rolling Stones |
| --- | --- | --- |

Singlen tiedot
 Albumilta: The Rolling Stones, Now!
 Julkaistu: 13. marraskuuta 1964
 Formaatti: 7"-single
 Tuottaja(t): Andrew Loog Oldham
 Tyylilaji: blues
 Kesto: 03.05
 Levy-yhtiö: Decca Records
Listasijoitukset
  1. (1 viikko, 21. marraskuuta 1964)    4. (30. marraskuuta 1964)    6. (viikko 49/1964)    14. (viikko 10/1965)    14. 
The Rolling Stonesin muut singlet
| ”It's All Over Now” 1964 | ”Little Red Rooster” 1964 | ”The Last Time” 1965 |
Little Red Rooster on alun perin Willie Dixonin kirjoittama, ja Howlin' Wolfin vuonna 1961 levyttämä blueskappale.
Vuonna 1964 brittiläisen The Rolling Stones -yhtyeen versio nousi Britannian listaykköseksi viikon ajaksi huolimatta siitä, että kappaleen seksuaaliset vihjaukset ja solisti Mick Jaggerin rietas laulutapa herättivätkin vastustusta konservatiivisten ihmisten keskuudessa. Rolling Stonesin versio perustui Sam Cooken vuoden 1963 coveriin. Kappale sisältyy Yhdysvalloissa julkaistulle The Rolling Stones, Now! -albumille.
Little Red Roosterin coveroiminen oli Rolling Stonesin managerin Andrew Loog Oldhamin idea, joka halusi yhtyeen olevan imagoltaan kova ja ilkeä vastakohtana The Beatlesille. Rolling Stonesin edelliset singlet, ”I Wanna Be Your Man”, ”Not Fade Away” ja ”It's All Over Now”, olivat vieneet yhtyettä popimpaan suuntaan. Yhdysvalloissa singleä ei julkaistu rohkean sisältönsä vuoksi – sen sijaan siellä ilmestyi radioystävällisempi ”Heart of Stone”.
Vuonna 1991 ilmestyneellä livealbumilla Flashpoint on kappaleesta versio, jossa Eric Clapton vierailee soittaen slide-kitaraa. Alkuperäisessä levytyksessä slide-kitarasta vastasi Brian Jones.
Kappaleet The Rolling Stonesin singlellä

A-puoli
Little Red Rooster – 3.05 (säv. Willie Dixon)
B-puoli
Off the Hook – 2.33 (säv. Mick Jagger/Keith Richards)
Hagby

| Hagby |
| --- | --- |
 Hagbyn kirkko
 Hagby
 Koordinaatit: 56°32′24″N, 16°10′34″E 
Valtio:   Ruotsi
Lääni:  Kalmarin lääni
Maakunta:  Småland
Kunta:  Kalmar
Väkiluku (31.12.2023):  831
Infobox OKVirheellinen NIMI-arvo: 
Hagby on taajama Kalmarin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 831 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Hagby Wikimedia Commonsissa
André Marty

André Marty vuonna 1936.
André Marty (6. marraskuuta 1886 Perpignan – 23. marraskuuta 1956) oli ranskalainen poliitikko, yksi Ranskan kommunistisen puolueen johtajista lähes 30 vuoden ajan ja yksi kominternin sihteereistä 1935–1944.
Marty syntyi viinikauppiaan perheeseen, hänen isänsä oli osallistunut Narbonnen kommuunin toimintaan 1871. Marty pyrki Ranskan merisotakouluun École Navaleen, mutta epäonnistuttuaan hänestä tuli kupariseppä. Mekaanikkona hän liittyi laivastoon tammikuussa 1908. Vuonna 1917 hänestä tuli torpedovene Protêtin konepäällikkö. Ensimmäisen maailmansodan jälkeen Ranskan laivasto lähetettiin Mustallemerelle, lähelle Odessaa tukemaan valkoisia joukkoja Venäjän sisällissodassa. Laivastossa syttyi huhtikuussa 1919 kapina, johon osallisuudesta Marty tuomittiin 20 vuoden pakkotyöhön.
Toursin kongressissa perustettu kommunistinen puolue (tuolloin SFIC, Section française de l'Internationale communiste) puolusti vangittuja ja mm. asetti hänet useita kertoja ehdolle vaaleissa hänen vankeusaikanaan. Kun Marty armahdettiin 1923 hän liittyi välittömästi puolueeseen. Hänet valittiin Seine-et-Oisen edustajistoon 1924 ja SFIC:n keskuskomiteaan 1926 ja 1929 Pariisin kunnanvaltuustoon. Vuonna 1945  hänet valittiin ensimmäisen kerran parlamenttiin.
Vuonna 1927 Marty tuomittiin muiden puolueen johtajien kanssa la Santén vankilaan antimilitaristisesta toiminnasta. Vuodesta 1931 Marty edusti Ranskan kommunistista liikettä Kominternissä. Hänet valittiin sen puheenjohtajistoon ja sihteeristöön 1935, sekä puolueensa politbyrooseen 1932.
Espanjan sisällissodan aikana komintern nimitti hänet kansainvälisten prikaatien ylimmäksi poliittiseksi komissaariksi. Marty siirtyi Espanjasta Moskovaan vuonna 1939, jossa hän työskenteli Kominternille kunnes se lakkautettiin 1943, jolloin hän matkusti Algeriin, jossa edusti PCF:tä de Gaullen väliaikaisessa hallituksessa.
Ranskan vapautuksen aikaan Marty oli puolueen kolmosmies Maurice Thorezin ja Jacques Duclos'n jälkeen. Martyn valta-asema heikkeni vuodesta 1947 alkaen, mutta hän pysyi politbyroon jäsenenä vuoteen 1952 asti.
Syyskuussa 1952, kun Thorez oli Neuvostoliitossa, Martya sekä Charles Tillonia vastaan esitettiin syytöksiä. Puolue asetti tutkintakomitean, jota johtivat Léon Mauvais ja Marcel Servin. Myös Thorez sekä Stalinia itseään kerrottiin informoidun. Raportissa Martya syytettiin pitkään kestäneestä puolueen linjan vastaisuudesta. Martya syytettiin myös aikeesta anastaa valta puolueessa. Marty erotettiin puolueesta joulukuussa 1952. Étienne Fajonin artikkelissa hänellä syytettiin olevan 'poliisiyhteyksiä' ja Jacques Duclos julisti Martyn olleen poliisivakooja.
Martyn erottamiseen johtaneet erimielisyydet puolueessa tunnetaan nimellä L'affaire Marty-Tillon.
Marty piti parlamenttipaikkansa vuoteen 1955, jolloin vetäytyi kylään lähelle Toulousea. Hän kuoli keuhkosyöpään 1956.
Aiheesta muualla

Kuvia tai muita tiedostoja aiheesta André Marty Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Katalonia  Saksa  Israel  Suomi (KANTO)  Belgia  Yhdysvallat  Tšekki 2  Alankomaat  Puola 
Henkilöt:  Deutsche Biographie  DDB  Sycomore  Trove 
Muut:  SNAC  IdRef
ProCom

ProCom – Viestinnän ammattilaiset ry on Suomen suurinlähde? viestinnän ammattilaisten järjestö. Liitto aloitti toimintansa nimellä Suomen Tiedottajien Liitto vuonna 1978 jolloin sen edeltäjät vuonna 1947 perustettu Tiedotusmiehet ry sekä vuonna 1955 perustettu Henkilöstölehtien yhdistys yhdistivät voimansa.
Vuonna 2022 ProComiin kuuluu noin 2 600 viestinnän parissa työskentelevää ammattilaista, jotka toimivat asiantuntijoina, päälliköinä, johtajina, yrittäjinä ja konsultteina tai opiskelevat alaa. Järjestön tärkeimpiä tehtäviä ovat jäsentensä ammattitaidon kehittäminen sekä verkostoitumismahdollisuuksien tarjoaminen sekä viestintäalan yhteiskunnallinen vaikuttaminen.
ProCom tutkii viestintäalaa, ja suurin tutkimus on joka toinen vuosi toteutettava Viestinnän ala -tutkimus (ent. Viestinnän ammattilaiset -tutkimus) muiden viestintäjärjestöjen kanssa. ProCom julkaisee myös vertaisarvioitua ProComma Academic -viestinnän kausikirjaa, jolla on ensimmäisen tason Jufo-luokitus. Vuonna 2012 ProCom julkaisi kattavan alan historiateoksen Vuosisata suhdetoimintaa − Yhteisöviestinnän historia Suomessa.
ProCom jakaa joka vuosi Vuoden viestintäpalkinnot. Palkintokategorioita ovat Vuoden viestintäammattilainen, Vuoden johtaja, Vuoden viestintäteko sekä elämäntyöpalkinto.
Järjestön hallituksen puheenjohtajana on marraskuusta 2021 asti toiminut Maria Mroue. ProComin toimitusjohtajana toimii 1.9.2022 alkaen Jarno Forssell. Forssell seurasi toimitusjohtajana ProComia 17 vuotta johtanutta FT, dosentti Elina Melginiä.
ProCom on Viestinnän eettisen neuvottelukunnan VENin taustayhteisö ja perustajajäsen. ProCom on myös kansainvälisen eri maiden viestintäalan yhdistysten globaalin kattojärjestön Global Alliancen (GA) jäsen.
Aiheesta muualla

ProComin verkkosivu
Bassi (pyhä)

Bassi oli saamelaisessa muinaisuskossa termi, joka tarkoitti eräänlaista pyhää.
Kielentutkijoiden mukaan bassi on pronssikautinen (n. 1300–500 eaa.) lainasana. Kantagermaanin sana *wīha, joka tarkoittaa erotettua, merkittyä tai rajattua, olisi kulkeutunut varhaiskantasuomeen muodossa *püšä, josta olisi kehittynyt sekä suomen kielen sana ’pyhä’ että saamen ’bassi’.
Bassi on tarkoittanut varsin yleisluonteista pyhää. Sillä on viitattu usein tuntureihin ja järviin, joissa asui niin sanottuja sáiva-henkilö. Myös seitoihin on viitattu usein bassi-sanalla. Se lienee todennäköisesti merkinnyt áiligas-pyhyyttä henkilökohtaiseen, suku- tai perhekohtaiseen palvontaan.
Vuorileijonan varjo

Vuorileijonan varjo on Taru Väyrysen ja hänen miehensä Tarmo Väyrysen kirjoittama fantasiakirjasarja. Sarjaa on ilmestynyt vuodesta 1996 alkaen kymmenen osaa. Sarjan neljäs osa Jääsilmä palkittiin Topelius-palkinnolla vuonna 1998.
Lyhyt kuvaus

Kirjasarja alkaa Sirpin rauhaa rakastavasta saarivaltiosta, jota Vuorimaan sotilasvalta uhkaa. Sarja kuljettaa lukijaa useiden hahmojen mukana ympäri fiktiivistä, joskin tutuntuntuista maailmaa, keskittyen henkilöhahmojen yksityiselämän lisäksi politiikkaan ja sodankäyntiin. Kirjoissa on paljon syvällistä pohdintaa uskonnosta sekä ihmisyydestä.
Osat > Kuuman tuulen aika (Vuorileijonan varjo 1)

Sirpin rauhallinen saarivaltakunta joutuu Vuorimaasta tulevien valloittajien haltuun. Hallitsijan tytär Tessi on vain yksitoistavuotias, kun hänen isänsä surmataan ja äitinsä vangitaan. Sekasortoisissa oloissa Tessi joutuu Sirpin karulle etelärannalle paenneiden saarelaisten epäviralliseksi johtajaksi. Syntyjään vuorimaalainen orpopoika Kare nousee Sirpin aseellisen vastarinnan johtoon. Tessi haluaa säilyttää perinteisen uskon Kooraan, joka kieltää ihmisiä tappamasta toisiaan. Hän joutuu kuitenkin miettimään, onko tilanteita, joissa väkivaltaa on vastustettava väkivallalla.
Osat > Kuningastie (Vuorileijonan varjo 2)

Kareta taistelee oikeudestaan Vuorimaan kuninkuuteen, mutta taistelu ei olekaan sellaista kaunista sankaruutta, josta hän on haaveillut, vaan uuvuttavaa ja likaista. Lis on Karetan rinnalla lähtenyt Vuorimaahan innoissaan suuresta seikkailusta. Nyt hän tietää, että lähtiessään hän on luopunut myös tavallisen ihmisen arkisesta onnesta. Mutta paluun mahdollisuutta ei enää ole.
Osat > Tähtien kosketus (Vuorileijonan varjo 3)

Rotaa alistaa valtaansa kaikki Autiomaan klaanit ja hänen tarkoituksensa on hyökätä myös Sirpiin ja Vuorimaahan. Maailman valtiaaksi on nousemassa Metallin jumala, jonka mahtava papisto liikuttelee omaisuuksia, rahoittaa sodat ja tuottaa aseet, mutta Rotaa uhmaa heitäkin. Vuorimaan kuningas Kareta kerää sotajoukon kukistamaan Rotaata, mutta maailmanrauhan pelastaa Tessi, joka kohtaa väkivaltaisen kuoleman pysäyttäessään Rotaan voittokulun.
Osat > Jääsilmä (Vuorileijonan varjo 4)

Vuorimaan sotapäällikkö Verraka joutuu vangiksi kaukaiseen pohjoiseen Susimaahan. Hänen tyttärensä Meira lähtee etsimään isäänsä, ja päätyy keskelle suuria metsiä Akan kylään. Mutta onko Verraka hyvä ja oikeudenmukainen mies, niin kuin Meira uskoo hänen olevan, vai julma ja piittaamaton, niin kuin muut sanovat?
Osat > Tulisydän (Vuorileijonan varjo 5)

Kratossa on nälänhätä, ja nuori klaanipäällikkö Ake yrittää pitää kapinoivaa kansaa rauhallisena. Metallin jumalan ylipappi Dotar lähtee vaaralliselle matkalle levottomaan itään hankkimaan kansalle leipäviljaa. Matkalla Dotar joutuu ratkaisemaan, haluaako hän säilyttää valtansa, vai onko tärkeämpää toimia oikein.
Osat > Tuulen tavoittelua (Vuorileijonan varjo 6)

Enetta ja Amina ovat Kraton klaanipäällikön vanhimmat ottolapset. Sisarukset kaapataan puhtaiden linnaan Hopeavuorelle. Puhtaat ovat älykkäitä ja tunteettomia, ja pitävät itseään valioihmisinä. Heidän tarkoituksensa on surmata Enetta, joka vanhimpana lapsena olisi Kraton vallanperijä, ja siirtää valta puhtaisiin kuuluvalle Aminalle. Amina yrittää suojella sisartaan, ja heidän isäpuolensa Dotar lähtee Hopeavuorelle pelastaakseen tytöt.
Osat > Talvisateet (Vuorileijonan varjo 7)

Sirpin saarivaltiossa pyritään huolehtimaan väestön hyvinvoinnista ja auttamaan sinne tulleita muukalaisiakin. Vieraanvaraisuus joutuu kuitenkin koetukselle, kun Sirpiin tulee suuri joukko pakolaisia. Vuorimaan entinen sotapäällikkö Verraka järjestää pakolaisille hätämajoitusta ja yrittää sovitella ristiriitoja. Verraka joutuu myös ratkaisemaan, miten hän suhtautuu viisitoistavuotiaaseen poikaan, joka tulee kertomaan, että Verraka on hänen isänsä.
Osat > Tuulien koti (Vuorileijonan varjo 8)

Isosaari on karu pohjoinen saari, jonka asukkailla on vaihtoehtoina merirosvous tai köyhyys. Sitä sanotaan Tuulien kodiksi, jossa myrskyt jäävät ihmissydämiin asumaan. Dotar, Ake ja entinen merirosvopäällikkö Vasama lähtevät Isosaarelle tarjoamaan rosvoretkien vaihtoehdoksi kauppasuhteita, mutta perillä he joutuvat mukaan käynnissä olevaan valtataisteluun.
Osat > Raudanluja (Vuorileijonan varjo 9)

Sirpin hallitsija Moiri sairastuu vakavasti, ja nuori Raino joutuu ryhtymään sijaishallitsijaksi aikana, jota varjostaa suursodan uhka. Rautaa on opittu käsittelemään uudella tavalla, ja siitä valmistetut aseet ovat halvempia ja tehokkaampia kuin pronssiaseet. Ahneimmat merikauppiaat pyrkivät edistämään sotien syntymistä saadakseen mahdollisimman suuren levikin uusille aseille, joiden tuottaminen ja myyminen on heille edullista. Kun Vuorimaahan hyökätään, myös Rainon isä Verraka joutuu hetkeksi palaamaan entiseen työhönsä, Vuorimaan armeijan sotapäälliköksi.
Osat > Tilinteon aika (Vuorileijonan varjo 10)

Merikauppiaiden hallitsema Iisip pyrkii palkkasotilaineen valloittamaan muut merikaupan keskukset. Sirpissä valmistaudutaan puolustamaan maan itsenäisyyttä, vaikka osa sirpiläisistä merikauppiaista toivottaisi Iisipin joukot tervetulleiksi uskoen hyötyvänsä vallan vaihtumisesta. Nuori hallitsija Tenaa yrittää turvata Sirpin sisäisen rauhan, ja hänen puolisonsa Raino lähtee Vuorimaahan neuvottelemaan sotilaallisesta avusta. Iisipin merikauppiaiden pyrkimyksiä vastustamaan nousee Metallin temppeli, mutta temppelissä ilmenneiden ongelmien takia avuksi tarvitaan Metallin jumalan entinen ylipappi Dotar, joka saa todeta niittävänsä sitä, mitä on kylvänyt.
↑  Vuorileijonan varjo - kirjailijat sites.google.com. Viitattu 6.7.2017.[vanhentunut linkki]
Aiheesta muualla

Kirjoitinjatarkoitin - Taru Väyrysen blogi
Tietoa kirjoista e-kirjalinkkeineen
Vuorileijonan varjo 1 Kuuman tuulen aika
Vuorileijonan varjo 2 Kuningastie
Vuorileijonan varjo 3 Tähtien kosketus
Vuorileijonan varjo 4 Jääsilmä
Vuorileijonan varjo 5 Tulisydän
Vuorileijonan varjo 6 Tuulen tavoittelua
Vuorileijonan varjo 7 Talvisateet
Vuorileijonan varjo 8 Tuulien koti
Vuorileijonan varjo 9 Raudanluja
Vuorileijonan varjo 10 Tilinteon aika
Virovitica-Podravina

Virovitica-Podravinan piirikunta (Virovitičko-podravska županija) on piirikunta Itä-Kroatiassa Slavonian suuralueella. Sen pääkaupunki on Virovitica. Piirikunnan asukasluku oli vuoden 2018 arvion mukaan 74 521. Vuosina 2011–2018 väkiluku laski 12,2 prosenttia. Virovitica-Podravinan pinta-ala on 2 024 neliökilometriä.
Aiheesta muualla

kotisivut
Kroatian piirikunnat
Bjelovar-Bilogora
Brod-Posavina
Dubrovnik-Neretva
Istria
Karlovac
Krapina-Zagorje
Koprivnica-Križevci
Lika-Senj
Međimurje
Osijek-Baranja
Požega-Slavonia
Primorje-Gorski Kotar
Šibenik-Knin
Sisak-Moslavina
Split-Dalmatia
Varaždin
Virovitica-Podravina
Vukovar-Syrmia
Zadar
Zagreb
Zagrebin kaupunki
Varaždinin piirikunta

Varaždinin piirikunta on yksi Kroatian piirikunnista. Se sijaitsee maan pohjoisosassa. Piirikunnan pinta-ala on 1 262 neliökilometriä ja väkiluku oli vuoden 2018 arvion mukaan 166 658. Piirikunnan hallintokeskus on Varaždin.
Bisagin kirkko.
Aiheesta muualla

Kuvia tai muita tiedostoja aiheesta Varaždinin piirikunta Wikimedia Commonsissa
Kroatian piirikunnat
Bjelovar-Bilogora
Brod-Posavina
Dubrovnik-Neretva
Istria
Karlovac
Krapina-Zagorje
Koprivnica-Križevci
Lika-Senj
Međimurje
Osijek-Baranja
Požega-Slavonia
Primorje-Gorski Kotar
Šibenik-Knin
Sisak-Moslavina
Split-Dalmatia
Varaždin
Virovitica-Podravina
Vukovar-Syrmia
Zadar
Zagreb
Zagrebin kaupunki
In the Bleak Midwinter

In the Bleak Midwinter on joissakin äänestyksissä jopa maailman parhaaksi valittu perinteinen joululaulu, joka perustuu englantilaisen runoilijan Christina Rossettin tekstiin vuodelta 1872. Teksti julkaistiin lauluna ensimmäistä kertaa vuonna 1906, Gustav Holstin säveltämällä melodialla. Harold Darken säveltämä versio on vuodelta 1911. Vuonna 2008 se äänestettiin Isossa-Britanniassa kaikkien aikojen parhaaksi joululauluksi Darken sävelmään liittyneenä. Laulusta on myös suomenkielinen käännös Ruotsin kirkon virsikirjassa, virsi  428 ”Aikaan keskitalven saapui myrskysää”. Virren suomennos on Anna-Mari Kaskisen.Virren teksti on 4-säkeistöinen, englanninkielisen tekstin 4. säkeistö on jäänyt pois.
Sanat

Laulussa on alun perin ollut viisi säkeistöä, joista kolmas säkeistö on jätetty pois useimmista nuottikirjoista.
| 0 | 1 | 2 | 3 | 4 | 5 |
| --- | --- | --- | --- | --- | --- |
| Alkuperäinen sanoitus englanniksi (1872 Rossetti)  | Suomenkielinen sanoitus (1993 Kari Ala-Pöllänen)  © Teosto   | Suomenkielinen sanoitus (2002 Martti Haapakoski)  © Teosto   | Suomenkielinen sanoitus (2018 Ion Mittler) CC BY-SA 4.0  | Ruotsin kirkon virsikirja virsi 428 (Käännös Anna-Mari Kaskinen, 1997) |  |
|  In the bleak mid-winter Frosty wind made moan; Earth stood hard as iron, Water like a stone;  Snow had fallen, snow on snow, Snow on snow, In the bleak mid-winter Long ago.  |  Talviyöhön synkkään tuuli vaikeroi, järven pintaa jäistä ...       |  Keskitalven synkät tuulet tuivertaa, jäässä veet on aivan .       |  Talven pakkasessa tuuli huokailee, järven jää huurteessa, lunta putoilee.  Taas ajatuksissa joulun aikana ihme tuossa maassa kerran kaukana.   | Aikaan keskitalven saapui myrskysää. Maan jo lumi peitti, meret kattoi jää - -. |  |
|  Our God, heaven cannot hold Him Nor earth sustain, Heaven and earth shall flee away When He comes to reign:  In the bleak mid-winter A stable-place sufficed The Lord God Almighty — Jesus Christ.  |  |  |  Enkelitkin silloin saapui katsomaan, suurin väkijoukoin tähän maailmaan:  Siellä neito sievä lasta keinuttaa, poikaa aivan pientä uneen tuudittaa.  | Kaikkivaltiasko kylmää säikähtää? AIkaan keskitalven hänkö yksin jää? - - - -        |  |
|  Enough for Him, whom Cherubim Worship night and day, A breastful of milk And a mangerful of hay;  Enough for Him, whom Angels Fall down before, The ox and ass and camel Which adore.  |  |  |  Talliin seimi pieni heiniin tehty on, härkä sekä aasi vierellänsä on.  | Lapsi, jolle taivas laulaa kiitostaan syntyi äidin helmaan - - - -       |  |
|  Angels and Archangels May have gathered there, Cherubim and seraphim Thronged the air;  But only His Mother In her maiden bliss Worshipped the Beloved With a kiss.  |  |  |       Mutta niillä lahjaa ei oo hienoa, vain yhteistä aikaa ja mieltä jaloa.  |  |  |
|  What can I give Him, Poor as I am? — If I were a Shepherd I would bring a lamb;  If I were a Wise Man I would do my part, — Yet what I can I give Him, — Give my heart.  |  |  |  Mitä voisin antaa, köyhä tällainen? Voisin tuoda lampaan, jos oisin paimen.  Tietäjä jos oisin, neuvon antaisin. Mitä voin, annan sen: nöyrän sydämen.  | Minkä kalliin lahjan voisin ojentaa? Lampaan vaiko aarteen - -    - - |  |
Rossettin laulu kuvaa joulun tapahtumia vastakohtia käyttäen. 1. säkeistöä voidaan nimittää inkulturaatioksi, alkuperäisten tapahtumien siirtämiseksi uuteen ympäristöön, talviseen Pohjois-Eurooppaan, suorasanaisesti käännettynä "Kolean keskitalven aikaan / pakkasviima valitti, / maa oli kova kuin rauta, / vesi kuin kivi, / oli satanut lunta, lumen päälle, lunta, lunta, / kolean keskitalven aikaan, / kauan sitten”. Anna-Mari Kaskisen kääntämänäː ”Aikaan keskitalven saapui myrskysää, Maan jo lumi peitti, meret kattoi jää”.
Sävelmä

Laulun eniten käytetty sävelmä on tunnetun englantilaisen säveltäjän Gustav Holstin sävellys vuodelta 1906. Erikoista on, että Rossettin runossa on säkeissä eri määrä tavuja, joten sitä ei liene alun perin tarkoitettu lauluksi. Useimmissa käännöksissä, niin myös suomennoksessa on kuitenkin säännöllinen runomitta. Holstin sävelmä kuitenkin antaa myöten siten, että Rossettin tekstin laulaminen on mahdollista.
Holst tunnetaan myös klassisen musiikin säveltäjänä. Hänen isänsä oli ruotsalainen, äiti englantilainen. Hänen isoisänsä oli kotoisin Latviasta, säveltäjä Gustavus von Holst. Hän vaikutti Englannissa säveltäjänä ja kapellimestarina. Alun perin hän oli maalaiskanttori ja kuoronjohtaja, mutta tuli eräällä operetillaan niin kuuluisaksi, että ovet sävellysopintoihin aukesivat. Holstista tuli huomattava sinfonikko, jonka tunnetuinta teosta ”Planeetat” vuosilta 1913–1917 esitetään yhä. Hän toimi säveltäjä Vaughan WIlliamsin työtoverina English Hymnal -kokoelman toimittamisessa. Williams pyysi Holstia säveltämään kolme tekstiä, ja yksi niistä oli Rossettin laulu. Se julkaisiin English Hymnal -kokoelmasa nimellä "Cranham".
Aiheesta muualla

In the Bleak Midwinter for SATB

In the Bleak Midwinter for SATB (Harold Darke setting) (Arkistoitu – Internet Archive)
Sulo-Veikko Varonen

Sulo-Veikko Varonen (s. 8. lokakuuta 2007) on suomalainen pesäpalloilija. Varonen edustaa Superpesiksessä pelaavaa Kiteen Palloa. Hänen kasvattajaseuransa on Joensuun Maila. Hän pelaa sisäpelissä etenijänä ja ulkopelissä kolmospolttajana. Varonen on pelannut yhden Superpesiksen runkosarjan ottelun. Tässä ottelussa hän keräsi kaksi kärkilyöntipistettä. Tilastot päivitetty kauden 2024 jälkeen.
Baseballin Euroopan-mestaruuskilpailujen B-sarja 1986

1986 Baseballin Euroopan mestaruuskilpailujen B-sarja pelattiin Ranskassa 2. - 6. heinäkuuta. Turnauksen kaksi parasta joukkuetta selviytyi vuoden 1987 A-sarjan turnaukseen.